Αδέρες

Οι Αδέρες είναι χαμηλή οροσειρά που καταλαμβάνει το νοτιοανατολικότερο τμήμα της χερσονήσου της Αργολίδας. Η οροσειρά εκτείνεται κατά μήκος της Τροιζηνίας με κατεύθυνση από τα βορειοδυτικά προς τα νοτιοανατολικά όπου καταλήγει στο ακρωτήριο Σκύλλαιο. Περιβάλλεται από το όρος Δίδυμο στα βορειοδυτικά, την πεδιάδα της Τροιζήνας στα βόρεια και τα χαμηλότερα υψώματα της Ερμιονίδας στα νότια και δυτικά. Το μέγιστο υψόμετρό της είναι 721 μέτρα.

Στην αρχαιότητα ονομαζόταν Φορβάντιο όρος.Στέφανος Βυζάντιος, τόμος 1

Αξιόλογες τοποθεσίες
Στις σημαντικότερες τοποθεσίες του βουνού ανήκουν οι αρχαιολογικοί χώροι που βρίσκονται γύρω από την Τροιζήνα με κυριότερο το Τέμενος του Ιππόλυτου, έναν ιερό χώρο αφιερωμένο στον μυθικό ήρωα Ιππόλυτο.Αρχαιολογία Άρθρο της Ελένης Οικονομίδου
Κοντά στο ιερό σώζονται επίσης ερείπια από την οχύρωση της αρχαίας Τροιζήνας.

Σε μικρή απόσταση από τις παραπάνω θέσεις εντοπίζεται ένας ογκώδης πελεκημένος βράχος που πιστεύεται πως είναι ο βράχος που οι αρχαίοι Τροιζήνιοι αποκαλούσαν πέτρα του Θησέα (αναφέρεται από τον Παυσανία).Παυσανίας-Κορινθιακά ἰοῦσι δὲ τὴν διὰ τῶν ὀρέων ἐς Ἑρμιόνην πηγή τέ ἐστι τοῦ Ὑλλικοῦ ποταμοῦ, Ταυρίου δὲ τὸ ἐξ ἀρχῆς καλουμένου, καὶ πέτρα Θησέως ὀνομαζομένη

Σημαντικό αξιοθέατο των Αδερών είναι το διαβολογέφυρο. Πρόκειται για έναν φυσικό σχηματισμό που θυμίζει μονότοξο γεφύρι. Βρίσκεται και αυτό κοντά στην Τροιζήνα.

Παραπομπές

Κατηγορία:Βουνά της Αργολίδας
Κατηγορία:Βουνά της Αττικής
Κατηγορία:Δήμος Τροιζηνίας